Ke eng se se ileng sa tlhotlheletsa Simone yo o nang le dingwaga di le 43 yo o tswang kwa Italy, le mosadi wa gagwe e bong Anna, yo o nang le dingwaga di le 37 yo o tswang kwa New Zealand, gore ba fudugele kwa Myanmar? Anna a re: “Ke pego ya Myanmar e e mo Bukeng ya Ngwaga ya 2013!” Simone a re: “Ke tshiamelo e e kgolo go nna mo Myanmar. Botshelo fano bo motlhofo e bile ke kgona go dirisa nako e e oketsegileng mo tirong ya ga Jehofa. Go a itumedisa go bona kafa Jehofa a re tlhokomelang ka gone fa re direla mo go nang le tlhokego gone.” (Pes. 121:5) Anna a re: “Ke itumetse tota. Re tshela botshelo jo bo motlhofo. Ke fetsa nako e ntsi le monna wa me e bile re atamalane thata. Gape re nnile le ditsala tse di molemo. Batho ga ba ganetse Basupi, go na le moo, ba a kgatlhega!” Ka ditsela dife?